CELEX: 62021CN0436
Language: fi
Date: 2021-07-15 00:00:00
Title: Asia C-436/21: Ennakkoratkaisupyyntö, jonka Bundesgerichtshof (Saksa) on esittänyt 15.7.2021 – flightright GmbH v. American Airlines, Inc.

8.11.2021   
            
            
               FI
            
            
               Euroopan unionin virallinen lehti
            
            
               C 452/6
            
         
      Ennakkoratkaisupyyntö, jonka Bundesgerichtshof (Saksa) on esittänyt 15.7.2021 – flightright GmbH v. American Airlines, Inc.
      (Asia C-436/21)
      (2021/C 452/06)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesgerichtshof
      
         Pääasian asianosaiset
      
      
         Revision-menettelyn valittaja: flightright GmbH
      
         Revision-menettelyn vastapuoli: American Airlines, Inc.
      
         Ennakkoratkaisukysymykset
      
      
                  1)
               
               
                  Onko kyse asetuksen (1) 2 artiklan h alakohdassa tarkoitetuista suoraan toisiinsa liittyvistä lennoista jo silloin, jos matkanjärjestäjä yhdistää eri lentoliikenteen harjoittajien suorittamia lentoja yhdeksi kuljetukseksi, laskuttaa matkustajalta niistä kokonaishinnan ja kirjoittaa matkustajalle yhden sähköisen lentolipun, vai onko lennot suorittavien lentoliikenteen harjoittajien välillä lisäksi oltava erityinen oikeudellinen yhteys?
               
            
                  2)
               
               
                  Siinä tapauksessa, että lennot suorittavien lentoliikenteen harjoittajien välillä on oltava erityinen oikeudellinen yhteys:
                  Riittääkö, jos ensimmäisessä kysymyksessä kuvaillun kaltaiseen varaukseen on yhdistetty kaksi peräkkäistä lentoa, jotka saman lentoliikenteen harjoittajan on suoritettava?
               
            
                  3)
               
               
                  Mikäli toiseen kysymykseen vastataan myöntävästi:
                  Onko lentoliikenteestä 21.6.1999 tehdyn Euroopan yhteisön ja Sveitsin valaliiton sopimuksen (2) 2 artiklaa ja 18.10.2006 tehdyllä yhteisön ja Sveitsin lentoliikennekomitean päätöksellä N:o 1/2006 (3) sopimuksen liitteeseen sisällytettyä viittausta asetukseen (EY) N:o 261/2004 tulkittava siten, että asetusta sovelletaan myös matkustajiin, jotka lähtevät Sveitsin alueella sijaitsevilta lentoasemilta kolmanteen maahan suuntautuvalle lennolle?
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).
      
         (2)  EYVL 2002, L 114, s. 73.
      
         (3)  Euroopan yhteisön ja Sveitsin valaliiton lentoliikennettä koskevan sopimuksen liitteen muuttamisesta 18.10.2006 tehty yhteisön ja Sveitsin lentoliikennekomitean päätös N:o 1/2006 (EUVL 2006, L 298, s. 23).